 UN: Nàíjíríà, ẹ sọ ìlò igbó fún ìwòsàn di òfin UN sọ fún Nàíjíríà, pé kí ó sọ lìlò igbó fún ìwòsàn di òfin Bákannáà ló ní dípò ká máa fi òfin ìwà ọdaràn de lílò òògùn olóró, ńse ló yẹ kí orílẹèdè Nàíjíríà máa fojú aláìsàn wo àwọn èèyàn tó bá kúndùn igbó mímu, ká sì sètọjú wọn bọ ti yẹ. Níbi ìjókòó ìta gbangba kan tí ìgbìmọ tó wà fọrọ òògùn olóró nílé asòfin àgbà ilẹ wa gbé kalẹ ni asojú kan fún àjọ ìsọkan àgbáyé, Harsheth Kaur Virk, ti gbé ìmọràn yìí kalẹ. Ìdí rèé tí BBC Yorùbá se fẹ mọ èrò àwọn aráàlú nípa ìmọràn yìí àti ipa tí yóò ní lóríi ìlera àwọn ọmọ orílẹèdè Nàíjíríà lápapọ. Awọn iroyin ti ẹ lee nifẹẹ si: Lérò Dókítà Kúnlé Òbílàdé, tíí se onísègùn òyìnbó, ó ní àmúsẹ òfin yìí yóò lẹyìn tó burú fún ìlera àwọn ọmọ Nàíjíríà. Dókítà: Kò dára ká sọ ìlò igbó fún ìwòsàn di òfin Sùgbọn onímọ kan nípa ìdènà àwọn òògùn olóró ní orílẹèdè Nàíjíríà, tó fẹ ka fi orúkọ bo òun ní àsírí sàlàyé pé kò sí ohun tó burú nínú àbá náà, orílẹèdè Nàíjíríà ni yóò dènà irúfẹ àwọn èèyàn tí yóò ní ànfààní sí èròjà igbó. Onímọ kan ńfẹ kí Nàíjíríà lo igbó fún ìwòsàn Àmọ èyí tó wù kó jẹ, ó yẹ kí á se ohun gbogbo ní ìwọn tunwọnsì. : Ní ọjọ ajé ni àjọ ìsọkan orílẹèdè àgbáyé United Nations ní, òun ti fòǹtẹ lu ìlò èròjà igbó fún ìwòsàn, tó sì rọ orílẹèdè Nàíjíríà láti dẹ ọwọ lóríi òfin tó de fífi ọwọ sí ìlò igbó bíi òògùn fún ìwòsàn àwọn èèyàn. 